მიკრო...
მიკრო... (ინგლ. micro- < ბერძ. μικρός [mikros] — „პაწაწინა“; აღნიშვნა: მკ, µ) — რთული სიტყვის შემადგენელი ნაწილი, აღნიშნავს ძალიან პატარას. ერთეულთა საერთაშორისო სისტემაში გამოიყენება, როგორც ფიზიკური სიდიდის ერთეულის სახელწოდების თავსართი. გამოიყენება იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 10−6 (1/1 000 000, მემილიონედი) ამოსავალ ერთეულს. 1873 წელს ერთეულთა CGS სისტემის მიერ მიღებულია ერთეულთა თავსართად.